Hëllef um Terrain

Hëllef um Terrain, gekierzt HUT, ass eng lëtzebuergesch Asbl, déi de 17. September 2024 an der Folleg vun der sougenannter Caritas-Affär an als Nofollgerin fir en Deel vun den Aktivitéite vun der Fondatioun Caritas gegrënnt goufageschriwwen am Handelsregëster ënnert der Nr F14655.

Hiert Haaptzil ass d'Preventioun vun an de Kampf géint all Form vu mënschlechem Leed, absënns d'Onsécherheet, d'Aarmut an d'Diskriminéierung zu Lëtzebuerg. Si wëll d'Chancëgläichheet an d'sozial Inclusioun fërderen a virun all Form vu Gewalt schützen.

 Grënnung 
D'Grënnungsmembere vun HUT si follgend Persounen:

 Fondatioun Félix Choméageschriwwen am Handelsregëster ënnert der Nr G13
 Fondatioun La Luxembourgeoiseageschriwwen am Handelsregëster ënnert der Nr G221
 sechs Membere vun der Zivilgesellschaft, dorënner d'Françoise Gillen, Adjointe vum „Ombudsman fir Kanner a Jugendlecher“ an d'Claudia Monti, déi uganks 2025, wann hiert Mandat als Knouterfra ausgelaf ass, d'Presidentschaft vun der neier Associatioun iwwerhuele soll.

 Gouvernance 
Den Ament an deem HUT mat hirer Aarbecht ugefaangen huet, war d'Prozedur nach am Gaang fir en Direkter ze rekrutéieren an d'Responsabilitéit läit an enger Iwwergankszäit bei de Responsabele vun den Departementer. Enn Januar 2025 gouf du matgedeelt, datt de Philippe Schrantz vum 1. Mäerz un den neie Generaldirekter ass.

No enger Interimspresidence vum Christian Billon gouf d'Claudia Monti am Abrëll 2025 Presidentin vum Verwaltungsrot. Zanter Februar 2026 huet d'Netty Klein-Hoffmann dëse Posten iwwerholl.Thomas Berthol: "Nach Rücktritt von Claudia Monti: Netty Klein-Hoffmann wird neue Präsidentin von HUT." wort.lu, 30.01.2026.

 Personal 
HUT huet bei hirer Grënnung 324 vun de fréieren 349 Caritas-Salariéen déi um nationale Plang schaffen, iwwerholl. Net iwwerholl goufen déi ronn 30 Leit déi bei der Caritas an den internationalen Aktivitéite geschafft hunn, well HUT keng international Projete realiséiert.

 Um Spaweck 

 Luc Laboulle: "Causa Caritas: Das bourgeoise Netzwerk, das „Hëllef um Terrain“ gründete." tageblatt.lu, 26.03.2025.
 Grafik dozou iwwer Zesummenhäng mat Politik, Asblen a Wirtschaft. tageblatt.lu (nogekuckt: 26.03.2025).
 Hëllef um Terrain huet d'Aarbecht opgeholl - 324 Leit hunn nei Kontrakter ënnerschriwwen, zwou Persounen hu refuséiert, 01.10.2024, rtl.lu

Kategorie:Associatiounen a Fondatiounen ouni Gewënnzweck
Kategorie:Sozialdéngschtleeschtungen zu Lëtzebuerg